CELEX: 62015TN0603
Language: et
Date: 2015-10-23 00:00:00
Title: Kohtuasi T-603/15: 23. oktoobril 2015 esitatud hagi – Frank versus komisjon

8.2.2016   
            
            
               ET
            
            
               Euroopa Liidu Teataja
            
            
               C 48/52
            
         23. oktoobril 2015 esitatud hagi – Frank versus komisjon
   (Kohtuasi T-603/15)
   (2016/C 048/60)
   Kohtumenetluse keel: saksa
   
      Pooled
   
   
      Hageja: Regine Frank (Bonn, Saksmaa) (esindaja: Rechtsanwalt W. Trautner)
   
      Kostja: Euroopa Komisjon
   
      Nõuded
   
   Hageja palub Üldkohtul:
   
               —
            
            
               tühistada 5. juuni 2015. aasta kirjas teatatud otsus jätta hageja taotlus nr 680151 – QUASIMODO esimeses astmes positiivselt hindamata ning mitte lubada seda teise astme kontrolli;
            
         
               —
            
            
               mõista kohtukulud välja kostjalt.
            
         
      Väited ja peamised argumendid
   
   Käesolev hagi on suunatud komisjoni vaikimisi tehtud keeldumisotsuse peale, mis tehti hageja halduskaebuse kohta Euroopa Teadusnõukogu Rakendusameti 5. juuni 2015. aasta otsuse peale jätta hageja taotlus nr 680151 – QUASIMODO konkursi- ja seotud tegevuste kutse raames seoses Euroopa Teadusnõukogu 2015. aasta tööprogrammiga vastavalt teadusuuringute ja innovatsiooni raamprogrammile „Horisont 2020” (2014–2020) esimeses astmes positiivselt hindamata ja mitte lubada seda teise astme kontrolli.
   Hagi toetuseks esitab hageja kaks väidet.
   
               —
            
            
               Esimene väide, et rikutud on läbipaistvuse põhimõtet.
               Hageja väidab, et Euroopa Teadusnõukogu Rakendusamet on oma tegevusega rikkunud läbipaistvuse põhimõtet mitmel moel. Hindamisaluseid ei selgitatud veenvalt dokumendis „Guidelines for Applicants” ega 5. juuni 2015. aasta otsuses.
            
         
               —
            
            
               Teine väide, et rikutud on võrdsuse põhimõtet.
               Lisaks väidab hageja, et komisjon on üldiste hinnangutega ning hageja teaduslikku mainet kahjustades rikkunud ka võrdsuse põhimõtet.